cyanic-selkie/wikianc huggingface dataset:
Celula procariota
Istes organismos gosan tener paret celular, encara que a composición d'esta ye muit diferent d'a que tienen os organismos eucarionts, y ye muit relacionata con l'alimentación d'os microorganismos procarionts, que no tienen a capacidat d'incherir particlas como fan muitas celulas eucariotas (per o mecanismo d'endocitosis) sino que han d'internalizar-las per infiltración de diversas manieras. Ista forma d'alimentación se conoixe como osmotrofia.
Os metabolismos d'istes organismos son extraordinariament diversos, mientres que entre os eucarionts gosan estar parellanas, y no en son pocas as especies (procariotas) que viven en condicions d'extremofilia encara prou sorprendents per temperatura, salinidat u acideza.
Richard Chamberlain
Richard Chamberlain (nombre artistico de George Richard Chamberlain), naixito de Beverly Hills (California) o 31 de marzo de 1934, ye un actor estausunidense, activo en o teatro y en o cine estausunidense dende primerías d'os anyos 1970 y con cuantos premios recibitos mientres a suya carrera cinematografica.
Joanne Woodward
Joanne Woodward, naixita de Thomasville (Cheorchia) o 27 de febrero de 1930, ye una actriz estausunidense, activa en o cine estausunidense dende meyatos d'os anyos 1950 y con cuantos premios recibitos mientres a suya carrera cinematografíca.
Richard Chamberlain
Ha treballato muito en series de televisión y en cintas, podendo-se destacar bellas d'as suyas actuacions, como en Julius Caesar (1970, Stuart Burge), The Three Musketeers (1973, Richard Lester), The Slipper and the Rose (1976, Bryan Forbes), Centennial (1978-1979, mini serie de televisión), Shōgun (1980, mini serie de televisión), King Solomon's Mines (1985, J. Lee Thompson), u Allan Quatermain and the Lost City of Gold (1987, Gary Nelson).
Joanne Woodward
D'entre a suya filmografía, cal destacar bellas cintas como The Three Faces of Eve (1957, Nunnally Johnson), The Fugitive Kind (1959, Sidney Lumet), A New Kind of Love (1963, Melville Shavelson), Rachel, Rachel (1968, Paul Newman), The Effect of Gamma Rays on Man-in-the-Moon Marigolds (1972, Paul Newman), Summer Wishes, Winter Dreams (1973, Gilbert Cates), Sybil (1976, Daniel Petrie), Crisis at Central High (1981, Lamont Johnson), u Mr. & Mrs. Bridge (1990, James Ivory).
Premios
L'actriz Joanne Woodward recibió un premio Oscar a la Millor Actriz en 1957 por a suya interpretación en a cinta The Three Faces of Eve, dirichita por Nunnally Johnson.
Harry Hillman
Harry Livingston Hillman Jr. mes conoixito como Harry Hillman naixito o 8 de setiembre de 1881 y muerto 9 d'agosto de 1945, estió un atleta estausunidense especializato en prebas de velocidat y cletas.
Partecipó en dos Chuegos Olimpicos, en Saint Louis 1904 estió campión en as prebas de 400 metros lisos, 200 y 400 metros cletas, y en os de Londres 1908 estió medalla d'archent en os 400 metros cletas.
En competicions nacionals estió campión d'os Estaus Unius de 400 metros lisos en 1903 y 1908. Dende l'anyo 1910 estió entrenador d'atletas en Dartmouth dica a suya muerte, y tamién fue parti d'os entrenadors de l'equipo olimpico d'Estaus Unius en París 1924, Amsterdam 1928, y Los Angeles 1932.
1910
Marzo
right|thumb|250px|O director, guionista y productor chaponés [[Akira Kurosawa, qui naixió o 23 de marzo de 1910.]]
Agosto
right|thumb|250px|L'actriz estausunidense [[Anita Page, naixita o 4 d'agosto de 1910.]]
Aviento
right|thumb|250px|A bailarina britanica [[Alicia Markova, naixita l'1 d'aviento de 1910.]]
Buriat
Buriat ye un lugar despoblau d'a provincia de Uesca situau en a comarca d'a Cinca Baixa, en o municipio de Fraga.
Premio d'a Musica Aragonesa a o Millor Audiovisual
O Premio d'a Musica Aragonesa ta Millor Audiovisual son una d'as categorías d'os premios anuals d'a musica aragonesa destinadas a premiar o millor audiovisual. S'entrega dende a tercera edición de ditos premios, en una gala celebrata o 11 de mayo de 2001 en a Sala Superfly d'a capital aragonesa. Dende o III Edición dica V Edición o premio fue conoixito como Mejor Vídeo Local (Millor Video Local).
Pallacanestro Cantù
O Pallacanestro Cantù, conoixito a sobén con o actual nombre comercial Acqua San Bernardo-Cinelandia Cantù, ye un club italiano de baloncesto establito en l'anyo 1936. Chuga en a Serie A en l'anyada 2019/20 y en o NGC Arena d'a ciudat de Cantù (Lombardía) como equipo local.
Sussex Street (Sydney)
Sussex Street ye una carrera situada en o districto d'afers central de Sydney en Nueva Galas d'o Sud en Australia. Va de norte a sud por a parti occidental de la ciudat, entre Hickson Road y Hay Street. A suya largaria ye de 1,7 km. Fue nombrada en honor d'o prencipe Augusto Frederico, duque de Sussex, o seiseno fillo d'o rei Chorche III d'o Reino Uniu.
En ista carrera se troba a seu d'o Partiu Laborista Australiano (ALP) y "Sussex St" ye amplament emplegau como metonimo ta referir-se l'ALP en cheneral y a o quartel cheneral de l'ALP en particular.
Descripción
Sussex Street ye adchacente a Darling Harbour y por ixo bi ha una gran cantidat d'edificios asociaus a actividatz portuarias y industrials. D'atra man bi ha tamién a-saber-los edificios antigos u mesmo declaraus como patrimonio, entre os que se troba l'hotel Sheraton Four Points. Se troba en una parti d'a ciudat que estió mientres muitos anyos en decadencia, pero que ye reviscolando.
Portalrubio (desambigación)
Portalrubio puet estar:
Tringa stagnatilis
O churrupetas chicot (Tringa stagnatilis (Bechstein, 1803) ) ye una au d'a orden d'os Charadriiformes y familia Scolopacidae que ye una especie migratoria, con a mayoría d'as aus invernando en Africa y a India. Prefieren pasar l'hibierno en arias d'augua dulza, como entibos y lacos, y per un regular se veye solos u en chicotz grupos.
Istas aus s'alimentan sondeando en auguas mica fundas u en fango humido. S'alimentan sobretot d'insectos y presas chicotas semellants.
Universiade
thumb|Logo d'a Universiade Os Chuegos Universitarios u Universiade son un escaicimiento esportivo internacional ta os atletas universitarios celebrato cada dos anyos.
Guadramiro
Guadramiro ye un municipio d'a provincia de Salamanca, en a comunidat autonoma de Castiella y Leyón, Espanya. A suya población ye de 177 habitants (2007), en una superficie de 31,48 km² y una densidat de población de 5,62 hab/km².
Vlaquia
Vlaquia (Țara Rumânească en rumano antigo, Zemli Ungrovlahiscoi en eslau eclesiastico) estió un principato d'a baixa Edat Meya que s'estendillaba por as tierras habitatas por vlacos que bi ha entre os Carpatos y o baixo Danubio y que perduró baixo ocupación otomana dica a unión con o Principato de Moldavia que condució a la formación de Rumanía, dentro d'a cual Vlaquia actualment ye una rechión historica conoixita como Ţara Românească.
Vlaquia y Moldavia, principatos con clase dirichent vlaca a lo norte d'o Danubio amaneixioron en a baixa Edat Meya en un tiempo en o que o Reino d'Hongría y o segundo Imperio Bulgaro yeran en decadencia y teneban conflictos armatos primero con os mongols y dimpués con os tartres y otomans. Manimenos Vlaquia y Moldavia pronto habioron de resistir a presión de l'Imperio Otomán, que acabó por prener o control d'os principatos vlacos, a penar d'a fura resistencia de voivoz como Vlad Ţepeş y Esteban lo Gran. Os habitants de Vlaquia conoixioron una intensa explotación baixo o rechimen d'os griegos fanariotas que os otomans ninviaban ta os principatos rumanos. O proceso d'aumento de l'autonomía y dimpués d'independencia de Vlaquia y Moldavia s'explica por a intervención de l'Imperio Ruso y a creyación d'un estato-tampón entre imperios.
Orichen
Vlaquia y Moldavia representan as primeras formacion estatals importants d'os vlacos a lo norte d'o Danubio, continadors d'os dacorromans que quedoron baixo dominio de diferents pueblos barbaros dende que Aurelián abandono Dacia y la prenioron os godos primero y os hunnos dimpués, seguitos por os eslaus, avaros y bulgaros. Os dacorromans y dimpués vlacos mantenioron a luenga romanica y part d'a suya cultura de radices daca y latina principalment en os Carpatos principalment como pastors transhumants que conviviban con os eslaus d'o primer Imperio Bulgaro. A eslavización d'os vlacos a lo norte d'o Danubio no progresó como a lo sud d'o Danubio y s'aturó a causa d'a invasión d'os hongaros, que creyoron un poderoso reino catolico en Panonia y l'actual Transilvania y tamién por a contina entrata dende l'este de pueblos turquicos d'as estepas como os pazinacos y os cumans, que conviviban con os vlacos.
En o sieglo XIII os hongaros prenen o control de Vlaquia pa protecher-sen d'os tartres-mongols. O voivot Basarab, dimpués de vencer a lo rei d'Hongría en 1330 creya un estato ortodoxo independient con metropolitano en Argeş en 1359.
Os otomans invadioron Vlaquia en 1395. Se creya una cruzata cristiana con hongaros y franceses que ye derrotata en Nikipol en 1396, y dende ixe inte o voivot de Vlaquia ha de pagar un tributo a los otomans. Vlaquia quedará como un estato tampón entre o reino d'Hongría y l'Imperio Otomán. Os hongaros fracasoron debant os otomans en 1444 en Varna y en 1448 en Kosovo.
Khanato Chagatai
O Khanato de Chagatai ocupaba a cuenca d'a Mar d'Aral, con Transoxiana y part d'o norte d'Afganistán, as estepas a lo norte d'o Tien Xan, a cuenca d'o laco Balkhaix, y a Cuenca de Tarim. Amaneixió como entidat a la muerte de Chinguis Can por l'adchudicación de l'antigo khanato d'os Kara Khitai a lo suyo fillo Chagatai. Se dividió en Transoxiana y Mongolistán. A dinastía Chatagai desapareixió en Transoxiana cuan Tamerlán prenió poder fundando a dinastía Timurida. Tamerlán no podió conquerir Mongolistán y la dinastía Chagatai i gobernó dica que os oiratos conquirioron Caixgaria.
Vlaquia
Orichen
En 1459 o voivot Vlad Ţepeş se niega a pagar tributo a los otomans y Vlaquia encomienza a resistir a invasión otomana primer con o refirme d'Hongría. En 1462 os otomans derrotan a Vlad Ţepeş y posan a lo suyo chirmán de voivot. En 1476 os hongaros posan a Vlad Ţepeş como voivot pero ye derrotato por os otomans, que dominarán Vlaquia dica o sieglo XVIII.
Khanato Chagatai
O Khanato Chagatai se puet considerar independient, como os atros khanatos mongols posteriors a la muerte de Chinghis Khan, cuan fue nombrato "Gran Khan" Kublai Khan. O primer khan independient estió Algu, nieto de Chagatai Khan. Se considera o Khanato mongol menos poderoso d'o sieglo XIII, y yera muito vinclato a lo nomadismo en as estepas d'o norte d'o Tien Xan. Os Chagatais perdioron muitos recursos en o intento de conquerir a India entre 1297 y 1327. Transoxiana yera controlata por emirs turquicos y se deseparó en 1334 d'o nuclio d'o Khanato, conoixito como Mongolistán, que no yera tan islamizato. Un khan convertito a lo islam, Tughlik Timur (1347-1363), consiguió unificar o khanato de nuevo achuntando Transoxiana y Mongolistán, pero os habitants de Transoxiana yeran en contra d'os habitants de Mongolistán por no estar musulmans.
Vlaquia
Dominio Otomán
O rechimen otomán no suposó una ocupacion militar de tot o principato, pero os otomans cosiraban o nombramiento de voivotz. Os vlacos se rebelan contra os otomans con Mihai Viteazu ("Miguel o valient", "Miguel o bravo"), que estando voivot de Vlaquia en 1593, esdevién principe de Transilvania en 1599 y se fa nombrar voivot de Moldavia en 1600. Por primera vegata os tres principatos son unitos baixo una mesma autoridat nativa, pero ye derrotato en 1601 y os autriacos esclafan a revuelta vlaca en 1601.
Janica Kostelić
Janica Kostelić (naixita o 5 de chinero de 1982 de Zagreb, Yugoslavia, actualment Croacia) ye una esquiadora croata actualment retirata. Ye a unica muller que ha ganato cuatre medallas d'oro en uns Chuegos Olimpicos (en 2002 y 2006), y a unica muller que ha ganato tres medallas d'oro en una mesma cita olimpica (en l'anyo 2002).
Khanato Chagatai
Dimpués encomenzoron as conquistas de Tamerlán, y en 1370 Transoxiana esdevinió independient de pa cutio. Tamerlán respetaba a los chagatais de Mongolistán porque teneban o prestichio d'estar descendients de Chinguis Khan y representaban a succesión legal. Os chagatais de Mongolistán no reconoixeban garra autoridat moral de Tamerlán, y por ixo Tamerlán lis ninvió ueito expedicions entre 1371 y 1400 sin garra resultato.
Vlaquia
Dominio Otomán
Dende o setio de Viena en 1683 os otomans encomienzan a reblar en Europa debant de l'Imperio Austriaco primero y dimpués de l'Imperio Ruso. Os otomans pretenden reforzar as suyas posicions en Moldavia y Vlaquia y substituyen os voivotz por hospodars fanariotas, griegos de Costantinoble. Os hospodars son nombratos dreitament por o soldán por tres anyatas. O rechimen fanariota ye a saber-lo d'explotador.
Janica Kostelić
Kostelić estió campiona d'a clasificación cheneral d'a Copa d'o Mundo d'esquí de 2001, 2003, y 2006. O 15 de chinero de 2006, se convirtió en a tercera muller en a historia d'a Copa d'o Mundo (dimpués d'a sueca Pernilla Wiberg y l'austriaca Petra Kronberger) en ganar a o menos una cursa en cadaguna d'as cinco disciplinas existents en a Copa d'o Mundo. O 5 de febrero de 2006 Janica estió a segunda muller (dimpués de Petra Kronberger) en ganar as cinco disciplinas en un mesmo anyo. Amás tien o record d'o mayor numero de puntos en una temporada. Mide 1.75 m d'altaria y pesa 66 kg.
Khanato Chagatai
Os chagatai teneban como luenga escrita o dito "turquico chagatai", relacionato con o uigur antigo. Recibe esta denominación de chatagai encara que dito turquico chagatai existiba enantes d'os chagatai y lo suyo orichen estió cuan arredol de l'anyo 1000 cuan muitos turquicos de Transoxiana y Caixgar s'islamizoron y se creyó una nueva luenga literaria escrita en alfabeto arabe y con contenitos musulmans. Dica fins d'o sieglo XVI estió a gran luenga literaria turquica y a luenga que prenioron muitos habitants d'Asia Central en a Edat Meya, y que huei ye representata por o diasistema uzbeko-uigur, con dos stándards, o uzbeko y l'uigur.
Vlaquia
Dominio Otomán
En 1718 por o tractau de Passarowitz os austriacos s'apoderan d'o Banato y Oltenia. En o tractau de Belgrado de 1739 Oltenia se reintegra en Vlaquia.
Os exercitos rusos entran por primera vegata en Moldavia en a decada de 1760. Os rusos conquieren temporalment Buchac, Moldavia, Vlaquia y en 1772 entran en Bulgaria. O tractau de Küçuc-Kaynarca en 1774 atorga a lo zar de Rusia o dreito d'advertencia a lo soldán sobre Moldavia y Vlaquia. O tractau permitió que os boyardos feudals vlacos obtiengan en 1802 que os hospodars fuesen nombratos por siet anyatas y que a destitución y nombramiento se fese d'alcuerdo con os gubiernos otomán y ruso.
En 1806 as tropas rusas con enchaquia d'a destitución de l'hospodar de Vlaquia invaden os principatos y por o tractau de Bucarest en 1812 Rusia obtién Besarabia.
Entre rusos y otomans
Os principatos de Moldavia y Vlaquia esdevinioron estatos tampons entre os dos imperios. En 1821 i habió una revuelta en os principatos obra de Tudor Vladimirescu, que dende Oltenia ye a la cabeza d'una revuelta social y nacional y tamién obra d'una sociedat secreta griega con base en Odesa que prebaba de liberar a los ortodoxos d'os Balcans. Os rebels vlacos en Bucarest dan la culpa d'a situación a los fanariotas.
Os otomans tornan a controlar a situación pero o rechimen fanariota ya ha deixato d'existir. A convención d'Akkerman de 1826 entre rusos y turcos substituye o estatuto por un condominio: os hospodars autotonos serán esleitos por siet anyatas y sozmesos a l'aprobación d'o soldán y o zar. En 1827 os rusos y turcos tornan a estar en guerra dica que o tractau d'Adrianopoli en 1829, que adchudica as bocas d'o Danubio a Rusia y cambeya o estatuto d'os principatos, que serán gobernatos por principes vitalicios y prenen autonomía administrativa total.
Amés os reglamentos organicos de 1830 preveyen que cada principato tienga una Constitución aprobata por Sant Petersburgo y Costantinoble y dimpués por l'Asamblea (De propietarios). O nuevo rechimen se posa en marcha mientres as tropas rusas ocupan Moldavia y Vlaquia (y evacuarán en 1834). Os principes gobiernan d'astí enta debant cosiratos por os consuls de Rusia.
En abril de 1848 o principe Sturza de Moldavia supera tres días achitación social en Iaşi, pero en Bucarest esclata en chunio una revolución que obliga a lo principe Bibescu a formar un gubierno provisional.
As tropas rusas entran en Moldavia en chulio, y en septiembre tamién en Vlaquia chunto con os otomans. A convención ruso-otomana de Balta-Liman de mayo de 1849 suspende os reglamentos organicos y fa tornar a lo sistema de nombramiento d'os hospodars.
Unión de Vlaquia con Moldavia y autonomía
En 1853 l'exercito de l'Imperio Ruso tornó a invadir Moldavia y Vlaquia, l'Imperio Otomán lis declaró a guerra y dimpués facioron o mesmo Francia y Gran Bretanya, que no quereban que l'Imperio Ruso sustituise a l'Imperio Otomán como potencia que dominaba a zona. As potencias occidentals atacan Crimea y prenen Sebastopol. Por o Tractau de París de 1856 Rusia entrega as bocas d'o Danubio a l'Imperio Otomán y cede bels territorios esgallatos de Buchac (Besarabia d'o Sud) a lo principato de Moldavia pa que tienga salita a la Mar Negra. S'alcuerda que o estatuto d'os principatos siga redefinito por una conferencia internacional. Tanimientres os Reglamentos organicos, permiten que i haiga unas eleccions en 1857: os unionistas ganan tanto en Moldavia como en Vlaquia. A convención de París de 1858 opta por o compromís que os principatos unitos de Vlaquia y Moldavia tiengan cadagún un principe autotono, un gubierno, una asamblea, con un tribunal de chusticia común. Pero en 1859 as dos asambleas esleyen por unanimidat a lo mesmo principe Alexandre Ion Cuza. A unión ya ye un feito, y l'Imperio Otomán lo reconoixe en 1861.
Alexandre Cuza, que ha recibito una educación francesa, fa prener una constitución bonapartista y preba de modernizar o país, por o que una coalición de liberals y conservadors l'obliga a abdicar en 1866. Ion Bratianu convence a l'alemán Carl Von Hohenzollern-Sigmaringen que accepte o puesto de principe y ye proclamato en mayo de 1866. con o nombre de Carol I. Se aprueba una nueva Constitución en chulio y lo nombre de "Rumanía" se fa oficial. O soldán da a suya aprobación en octubre.
Idioma hitita
O hitita (u nesili) ye una luenga desapareixita que se parlaba en l'antigüedat por os hititas, pueblo que creyó un imperio centrau en l'antiga Hattusas (actual Bogazköy) en o norte d'Anatolia central, huei Turquía). Fa parte d'as luengas anatolicas, una branca d'as luengas indoeuropeas. Ye a mas antiga d'as luengas indoeuropeas conoixitas, encara que inicialment bellos filologos (como Warren Cowgill) creyeban que yera una luenga chermana d'o protoindoeuropeu y no pas una luenga que en descendeba.
A luenga se charró entre o 1600 aC y o 1100 aC. Bi ha bels testimonios de que a luenga hitita y luengas amanatas continoron charrando-se dimpuesas d'a caita de l'Imperio Hitita.
Espeleta
Espeleta (Ezpeleta en basco, Espelette en francés) ye una comuna francesa situata en o departamento d'os Pireneus Atlanticos, en a rechión de Nueva Aquitania. En l'anyo 1999 teneba una población de 1.879 habitants, en una superficie de 26,85 km² y una densidat de población de 69,98 hab/km².
A localidat ye famosa por os suyos pimientos (bi'n ha una denominación d'orichen, AOC Piment d'Espelette-Ezpeletako Biperra). O cautivo d'os pimientos fue introdueito en o sieglo XVI.
Historia
Espeleta estió un lugar d'atracción d'a immigración temporal femenina procedent de bella localidat d'a Chacetania en o sieglo XIX, como Ansó, Fago u Val d'Echo.
Cheografía
O suyo termin municipal muga con Ustaritz, Larressore a lo norte; con Itxassou a l'este; y con Ainhoa y Souraïde a l'ueste.
Toponimia
S'escribe Espeleta en as partes escritas en romance navarro d'os clamos que los de Arberoa han, en o texto de 1249 de cuan o rei de Navarra y los suyos sozditos reclamaban indemnizacions a lo rei d'Anglaterra:
Chuan Ralla
Chuan Ralla u Chuan de la Ralla, a qui en a val de Chistau se le diz Chanrualla u Chanrralla, ye un personache de mito recurrent en a mitolochía y o folclore de transmisión oral de Sobrarbe. S'ha documentau historietas relacionadas con ell en a valle de Vio, en a de Puértolas, en l'alta Cinca y en Chistau, pero ye conoixiu mesmo en Viello Sobrarbe baixo lo nombre ya castellanizau de Juan Ralla.
Descripción
Se le gosa representar como un chigant (u "home granizo" seguntes o termino pa os chigants aragoneses que introdució Ramón J. Sender ), que viste como un chandrón y va tot puerco, con o pelo y a barba largos y cerrudos y que vive en una espluga, de forma semellant a lo mito de Silván de la Penya. Conforme con Enrique Satué, en esta concepción Chuan Ralla (como o Silván) muestra influencias d'o mito d'as Moras. Tamién s'identifica en ell elementos de conisión con o mito universal de Chuan l'Onso.
En a concepción más cheneralizada, Chuan Ralla vive como un lladre de gallinas, corders y crabas, tamién asalta a la chent por os camins y en bella ocasión ha quiesto cobrar un peache a las personas que quereban pasar por bel trango en a montanya, o que recuerda a atros lladres famosos de l'imachinario sobrarbenco como la historia belsetana de Codet. Bellas veces tamién s'aparenta como bueno y aduya a os rapatans, por o que regular que sía visto como un personache dual. Igual como tamién a o Silván, le fa goyo la leit. Normalment as historietas de chandradas fetas por Chuan Ralla tienen final moralizador.
En a val de Chistau o concepto que se'n tiene varía una mica y «Chanrualla» tiene cuernos y rabo (Blas y Romanos, 2008), por o que podría estar influyiu por o concepto omnipresent de Diaplo. Asinas, en esta val ye an s'explica la versión más sanguinaria d'o personache, estando lo solo puesto an gosa matar personas. En l'imachinario chistabín bella cosa d'os rasgos que tiene Chuan Ralla en a resta de Sobrarbe son acaparaus por l'hombre de Mataire, anque ixe atro personache ye bueno y protector de a infancia, o que por comparanza podría explicar a especial malignidat d'o Chanrualla de Chistau.
Centenera (desambigación)
Centenera puet estar:
Chuan Ralla
An vive
En Puértolas y en Bestué se diz que Chuan Ralla viviba en un esplugón inaccesible de Castillo Mayor. Ixo tamién lo tiene en común con o Silván de Tella, de qui se diz que viviba en a Espluga' Silván en o congosto d'as Devotas, t'an que nomás ell podeba puyar gracias a las suyas mesuras y a una escalera especial d'estacas fendidas en a penya que s'heba feto. Os «arangutans» d'Escuaín y Rebiella tamién viviban en esplugas de Castillo Mayor.
En Chistén por contra o «Chanrualla» ye una creyatura que vive en a selva de la Fesa, sin mención a garra espluga. En Saraviello y en la Comuna se conta que s'apareixeba a sobén por a partida de mont que en dicen de Chiradiello, an rescataba a bel nino que hese caito por bel trucho d'es que abunda en ixa part. Ánchel Loís Saludas recenta como Chuan Ralla salvó amán d'Espierba a un nino que, debant de l'ataque d'una loba, heba blincau dende una penya. Chuan Ralla reculló a lo nino y lo tornó ta casa suya en un capazo feto de brancas y hierba.
Marieta
Lo seqüestro de la pastora Marieta ye la historia más conoixida de Chuan Ralla. Ye identica a la de Silván y la suya Marieta que se conta en Tella, pero a la vegada tamién ye común con bellas versions de Joan de l'Ors que se conta en Occitania, an la moceta se diz Mirèlha.
Esto ye que Chuan Ralla, en una de las suyas perholiadas, rodiaba furtivo un rabanyo de uellas y de repent se vido a la pastora que lo guardaba y quedó prendau d'ella: yera Marieta. Esta Marieta cambea a-saber-lo seguntes o lugar aon se replega la historia, y en cada uno la fan d'una casa propia: asinas puede estar de casa Superio en Puértolas u de casa Mosonmiguel en Chistén, por meter dos eixemplos.
Chuan Ralla la rapta y se la lieva ta la suya espluga, u en atras versions la encorre dica que ella, aconortada, s'aviene a pintinar-lo. O chigant le demanda que le saque os piollos y le pintine os pelastros, y pa fer-lo ella le fa chitar-se y meter a cabeza sobre o suyo mandil. Poquet a poquet o monstruo s'aduerme, y la pastoreta se desliga o mandil con muta cuenta y se lo saca, deixando-lo alto d'una piedra sin que Chuan Ralla se'n apercate.
Quan l'hombre de la montanya se dispertó y vido que Marieta no yera, brincó de camín ta lugar clamando:
Pero la zagala ya yera en casa suya y heba zarrau la puerta con clau. En a valle de Tella s'explica que quan o personache vido que no podeba dentrar, se puyó en o lenau y le pichó por a chaminera.
En a version de val de Chistau, en cambeo, s'explica que Chuan Ralla consige d'entrar en casa de Marieta y ella s'heba amagau en o leito, pronunció estas parolas:
Una atra versión ye:
Muerte
Una versión diz que un cazataire francés mató a Chuan Ralla quan dormiba en una borda de Buerba, en a valle de Vio. Una atra que lo enverenoron con un caldero de leit, que tanto le gustaba, y lo enterrón debaixo d'una piedra pa que no podese resucitar. Atros diz que lo apedrecón entre toz os vecins d'un lugar.
En o Elsón (Viello Sobrarbe), Chabier Tomás alcontró a un hombre que le explicó que pa pillar a Juan Ralla le heban feto uns pantalons de bimbre.
Villanueva de Guadamejud
Villanueva de Guadamejud ye un municipio castellanomanchego, situato en a provincia de Cuenca y comarca de l'Alcarria.
A suya población ye de 108 habitants (2011), en una superficie de 30,61 km² y una densidat de población de 3,53 hab/km².
Arend Friedrich August Wiegmann
Arend Friedrich August Wiegmann, naixito de Braunschweig (Ducau de Brunswick-Lüneburg, Sacro Imperio Romano Chermanico) o 2 de chunio de 1802 y muerto en Berlín (Imperio Alemán) o 15 de chinero de 1841, estió un zoologo y herpetologo alemán, fillo d'o botanico alemán Arend Friedrich Wiegmann y pai d'o zoologo alemán Carl Arend Wiegmann.
Alcheria en os Chuegos Olimpicos
Alcheria partecipa en os Chuegos Olimpicos de verano dende l'anyo 1964, con a excepción d'o boicot a os Chuegos de 1980. A suya primera medalla estió en os Chuegos Olimpicos de 1984. O suyo Comité Olimpico nacional ye o Comité Olimpico d'Archelia.
En os Chuegos Olimpicos d'hibierno conta tres partecipacions con garra medallla ganada.
Canals (Fraga)
Canals (en castellano Canales) ye un lugar despoblau d'a provincia de Uesca situau en a comarca d'a Cinca Baixa, en o municipio de Fraga.
Toponimia
O suyo orichen ye o latín CANALIS con o mesmo significau que en l'actualidat "canals".
Iruelos
Iruelos ye un municipio d'a provincia de Salamanca, en a comunidat autonoma de Castiella y Leyón, Espanya. A suya población ye de 48 habitants (2007), en una superficie de 12,93 km² y una densidat de población de 3,71 hab/km².
Premio Goya a o Millor Actor
O Premio Goya a o Millor Actor (Premio Goya a la mejor interpretación masculina protagonista en castellano y oficialment) ye uno d'os Premios Goya que concede cada anyada l'Academia de las Artes y las Ciencias Cinematográficas de España a o millor actor protagonista d'as cintas de l'anyada en Espanya.
Viriol
Viriol ye un lugar despoblau d'a provincia de Uesca situau en a comarca d'a Cinca Baixa, en o municipio de Fraga.
Unión General de Trabajadores
A Unión General de Trabajadores (UGT) (en aragonés Unión Cheneral de Treballadors) ye un sendicato obrero espanyol. Establito en 1888 por Pablo Iglesias va evolucionar dende o marxismo clasico ta a socialdemocracia. O suyo secretario cheneral ye Josep Maria Álvarez y en 2008 teneba 115.437 delegaus sendicals y mes de 800.000 afiliaus.
Historia d'a UGT
A UGT ye fondata por Pablo Iglesias en 1888 en Barcelona, mientres a Exposicion Universal de Barcelona de 1888 ta defender os mils de treballadors d'a construccion d'o lugar. Naixe unito a'o PSOE y a militancia ye dual dica os 80s. En a Segunda Republica Espanyola o suyo líder estió Francisco Largo Caballero que dimpués en 1936 sería President d'o Gubierno republicano con o PSOE y os partius d'o Frente Popular.
Dimpués d'a dictadura de Francisco Franco torna a ser un d'os primers sendicatos obrers en Espanya chunto as Comisiones Obreras (CCOO) con qui tiene un alcuerdo de negociacion conchunta en cuestions d'estau.
A UGT n'Aragón
O suyo principal militant historico estió Arsenio Jimeno cuyo nombre está en o centro de formacion d'a UGT-Aragón en o Actur. Hue ye a principal organizacion sendical d'Aragón con o mayor número de militants (49.555 en 2010) y de delegaus sendicals (5.000). O actual secretario cheneral rechional ye Julián Lóriz.
Ligüerre d'a Cinca, pueblo perteneixent a o municipio d'Abizanda fue reconstruito en 1986 por a UGT, dimpués que fuese abandonato por fer-se lo entibo de Lo Grau en 1969. Agora ye un centro de vacacions privato per os suyos militants.
Rosa Castelltort i Vila
Rosa Castelltort i Vila, naixita de Barcelona l'11 de mayo de 1910 y muerta en o mesmo puesto o 20 de marzo de 2009, fue una atleta catalana especializata en prebas de velocidat y brincos que estió campiona d'Espanya en qualque prebas, tamién tenió os récords d'Espanya de brinco d'altaria y de largaria en l'anyo 1932 con un brinco de 4,60 metros igualando l'anterior que yera de su chirmana.
Vall-llobrega
Vall-llobrega ye un municipio catalán situato en a comarca d'o Baixo Empordán y provincia de Chirona.
Piélagos
Piélagos ye un municipio d'a comunidat autonoma uniprovincial de Cantabria, Espanya. Fa parte d'a comarca de Santander.
Vall-llobrega
Cheografía
A localidat de Vall-llobrega ye situata a 49 metros d'altaria sobre o livel d'a mar.
Renda Activa d'Inserción
A finalidat d'a RAI ye facilitar a inserción laboral y l'aduya a trobar troballo a os demandants de troballo inscritos a l'arreu en o INAEM durant doce u mas meses, en situación de necesidat y con una edat de mas de 45 anyos. A nueva regulación d'esta prestación (replegada en o RD 1369/2006) introduce cualques modificacions ta lograr una politica mas eficaz debant de o paro, que no debe basar-se nomás en la garantía d'ingresos sino en a combinación de diners a o perceptor chunto con mesuras d'inserción laboral asprés, o RD Ley 20/2012, establix cualques modificacions en cuanto a requisitos y obligacions, quedando hue configurada de la forma que ye de contino:
O programa va endrezau a os aturaus con especials necesidaz económicas y dificultat ta trobar bel troballo. Consiste en una prestación de o 80% de l'IPREM, chunto con politicas activas d'emplego, vinclando l'aduya a fer programas d'inserción por os beneficiarios, a traviés de tutoría personalizada, desarrollo d'un itinerario u cursa d'inserción y un plan personal d'inserción, chunto con actividaz formativas y a incorporación a actividaz de voluntariau. A suya durada ye de 11 meses. En o caso d'as victimas d'a violencia casaza, amás una indemnización d'una vez de 3 mensualidaz por cambio d'adreza, acreditau adintro de os 12 meses d'antes.
Requisitos chenerals d'a RAI
Os requisitos chenerals son:
También pueden beneficiar-se'n os menors de 65 que tiengan belún d'estos requisitos:
As obligacions de os usuarios son:
A peculiaridat ye en as aduyas ta incentivar o troballo, mientras os perceptors de a RAI fan un troballo por cuenta d'otri, u por cuenta propia, cobrarán de vez un 25% de a RAI durant 6 meses, sin rebaixar a duración de a RAI que le quedase por cobrar encara.
Rabal
thumb|300px|O [[Rabal (Zaragoza)|districto d'o rabal de Zaragoza conserva lo suyo nombre.]]
O rabal (de l'arabe ربض rabaḍ) ye una extensión u agrupación territorial de viviendas y comercios no suchetos a control municipal u plans urbanisticos.
Estió caracteristico d'o creiximiento d'as ciudaz europeas mientres a Edat Meya, como formación urbana espontania extramuros, ye decir difuera d'o recinto murallau, en primeras en espacios ubiertos, expandindo-se a partir d'as puertas y os camins prencipals que partían d'os nuclios urbans de población, u en torno a los nuevos monesterios y conventos que se fundaban en os terrenos vecins a las villas. Manimenos, istas aglomeracions poblacionals habrán un sistema churidico y institucional vinculau a lo suyo nuclio de ciudat u villa important y no a lo suyo territorio circumdant.
A construcción de nuevas murallas, pa enamplar o perimetro municipal, feba que os primitivos rabals quedasen incluyius en a ciudat como vicos.
La Orbada
La Orbada ye un municipio d'a provincia de Salamanca, en a comunidat autonoma de Castiella y Leyón, Espanya. A suya población ye de 264 habitants (2007), en una superficie de 30,58 km² y una densidat de población de 8,63 hab/km².
Atletismo
250px|right|thumb| Logo olimpico de l'atletismo.
L'atletismo ye un esporte que consiste en a realización de diferents prebas d'obchectivos y actividaz diferents. Se pueden clasificar en 3 apartatos: cursas, concursos (saltos y lanzamientos) y prebas combinatas (heptatlón y decatlón) reglamentatas por World Athletics (dica 2019 Asociación Internacional de Federacions d'Atletismo, IAAF por as suyas sieglas en anglés).
L'atletismo ye un d'os pocos esportes practicatos de forma tradicional mundialment, mesmo en l'ambito aficionato como en as numerosas competicions de toz os rans que se fan. A simplicidat y os pocos medios necesarios ta la suya practica explanican en parti iste exito. Os primers vestichios de concursos atleticos se remontan a civilizacions antigas.
Os Chuegos Olimpicos son a preba internacional mas conoixita. Se celebran cada cuatre anyos dende 1896 y l'atletismo ye a disciplina mas important en éls. Dende 1982, a IAAF ye l'organismo encargato d'a reglamentación, y creyó normas ta finalizar con o período amateur d'a disciplina. O primer Campionato d'o Mundo d'Atletismo s'organizó en 1983 y actualment se fan cada dos anyadas dende 1991.
Prebas oficials
thumb|250px|Cursa de [[200 metros lisos d'o Mundial d'Atletismo de Helsinki 2005.]]
Récords d'o mundo
thumb|right|200px|[[Usain Bolt (dreita) en a cursa d'o récord d'o mundo de 200 metros.]] thumb|right|200px| [[Jürgen Schult o día d'o suyo récord d'o mundo de tirada de disco.]] thumb|right|200px| [[Denis Nizhegorodov, récord d'o mundo de 50 km marcha (2008-2014).]] thumb|right|200px| [[Roman Šebrle, récord d'o mundo de decatlón (2001-2012).]]
Masculins en prebas olimpicas
Actualizau a 6 d'agosto de 2023
Femenins en prebas olimpicas
200px|thumb| [[Marita Koch, récord d'o mundo de 400 metros lisos.]] Actualizau a 6 d'agosto de 2023
200px|thumb| [[Paula Radciffe, récord d'o mundo de maratón (2002–2019).]] 200px|thumb| [[Yelena Isinbayeva, récord d'o mundo de brinco con percha.]] 200px|thumb| [[Barbora Špotáková, récord d'o mundo de tirada de chavalina.]]
Prencipals atletas d'Aragón
Categoría principal: Atletas d'Aragón.
Arenaria interpres
O chirabolos (Arenaria interpres (Linnaeus, 1758) ) ye una au d'a orden d'os Charadriiformes y familia Scolopacidae que ye un au altament migratoria, se reproduz en o norte d'Eurasia y America d'o Norte y vola enta o sud pa pasar d'hibierno en as costas de quasi tot o mundo.
Lo chirabolos tien una dieta variada que incluye carnuz, uegos, peixes y material vechetal, pero s'alimenta sobretot d'invertebraus. Os insectos y as suyas tenyas son especialment importants en a epoca de reproducción. En atras ocasions tamién prene crustazios, arainas, musclos y cucos. A ormino chira pietras y atros obchectos pa arribar a las presas que s'amagan debaixo; iste comportamiento ye l'orichen d'o suyo nombre de chirabolos. Suele buscar birolla en bandadas.
Aeropuerto de Melilla
L'Aeropuerto de Melilla (IATA:MLN, ICAO:GEML) ye un aeropuerto espanyol situau en Melilla, amán d'a muga hispano-marroquina. Estió inaugurau o 31 de chulio de 1969 y enamplau en l'anyo 2005.
Accidents y incidentes aerios
En 1998 un avión Bae-146 s'estreló contra un tozal quan s'acercaba a Melilla, feneixendo-ie 38 personas que viviban en a redolada, asistioron a lo suyo funeral Elena de Borbón y Jaime de Marichalar, amás de todas as institucions socials y politicas d'a ciudat.
O 17 de chinero de 2003, un avión Fokker 50 d'Air Nostrum pasó por alto d'a pista y se estreló, sin que bi hese ni ferius ni muertos.
Birolla rapida
thumb|250px|Eixemplo de birolla rapida La birolla rapida (de l'anglés fast food) ye un tipo d'alimentación pensau ta parar y servir a birolla rapidament en locals especials ta tal fin u bien ta portiar-la y minchar-la en a carrera. Una d'as suyas prencipals caracteristicas ye que se consume por un regular sin platos ni cubiertos (como a pizza, os entropans d'embutiu, de carne u d'hamburguesa, o pollo frito, as trunfas fritas, bunyuelos, etc.) y que os establimientos no gosan disposar de servicio de mesa u cambreros, sino que cal demandar a birolla en a barra y portiar-la a la mesa (autoservicio), u bien s'ha de prener difuera d'o establimiento.
Carole Lombard
Carole Lombard (nombre artistico de Jane Alice Peters), naixita de Fort Wayne (Indiana, Estaus Unius) o 6 d'octubre de 1908 y muerta en un accident d'avión o 16 de chinero de 1942 en o Mont Potosi (Las Vegas, Nevada), estió una actriz estausunidense, activa en o cine estausunidense dende primerías d'os anyos 1920, con cuantos premios recibitos mientres a suya carrera cinematografica.
D'entre a suya filmografía, se puet destacar a suya presencia en cintas como High Voltage (1929, Howard Higgin), Man of the World (1931, Richard Wallace), I Take This Woman (1931, Marion Gering), No Man of Her Own (1932, Wesley Ruggles), Bolero (1934, Wesley Ruggles), We're Not Dressing (1934, Norman Taurog), Now and Forever (1934, Henry Hathaway), Hands Across the Table (1935, Mitchell Leisen), The Princess Comes Across (1936, William K. Howard), My Man Godfrey (1936, Gregory La Cava), Nothing Sacred (1937, William A. Wellman), Fools for Scandal (1938, Mervyn LeRoy), In Name Only (1939, John Cromwell), Mr. & Mrs. Smith (1941, Alfred Hitchcock), u To Be or Not to Be (1942, Ernst Lubitsch).
Miedes d'Aragón
Miedes d'Aragón (Miedes de Aragón en castellano) ye un municipio d'a provincia de Zaragoza, situato en a comarca d'a Comunidat de Calatayú. A suya población ye de 496 habitants (2004), en una superficie de 55,56 km² y una densidat de población de 8,93 hab/km².
Mugas
O suyo termin municipal muga con Langa, con un cantón d'o termin municipal de Murero, con Villafelich, con Montón, con Fuents de Xiloca, con Mara, con Ruesca y con Codos.
Katie Holmes
Kate Noelle "Katie" Holmes, naixita de Toledo (Ohio) o 18 d'aviento de 1978, ye una actriz estausunidense, activa en o cine estausunidense dende zaguerías d'os anyos 1990.
D'entre a suya filmografía, se puet citar as suyas interpretacions en bellas cintas como Teaching Mrs. Tingle (1999, Kevin Williamson), Wonder Boys (2000, Curtis Hanson), Pieces of April (2003, Peter Hedges), Batman Begins (2005, Christopher Nolan), u The Extra Man (2010, Shari Springer Berman y Robert Pulcini).
Vosgos (departamento)
Vosgos (88) (en francés Vosges) ye un departamento francés situato a o nord-este de Francia. Prene o suyo nombre d'a cordelera d'os Vosgos.
Sexma de Chabaloyas
La Sexma de Chabaloyas yera una sexma situada en lo sud de la Comunidat d'Albarracín.
Comprendeba los lugars de:
Ye la sexma mes antiga de la Comunidat d'Albarracín d'acuerdo con la documentación existent. Corresponde a una zona repoblada por ballesters dimpués de lo Setio d'Albarrazín en tiempos de Pero III.
Yera una zona poco poblada y receptora de la presión demografica de los moros d'Exea d'Albarrazín refirmaus por los Ferrández d'Heredia. Bi habió como resultau una sobreespleitación de los recursos naturals.
Seguntes bel autor Toril y Masegoso tamién pero Ignacio Asso lo niega, dicindo que perteneixen a la Comunidat d'Albarracín nomás dende 1615.
Sociedad Deportiva Tarazona
thumb|325px|right|Aliniación d'a S. D. Tarazona en o campo d'o C. D. Altorricón en a temporada 2010/11.
A Sociedad Deportiva Tarazona (en aragonés Sociedat Esportiva Tarazona) ye un club de fútbol aragonés, d'a ciudat de Tarazona en a Provincia de Zaragoza. Establito en 1969 con o nombre de Club Recreativo y Cultural Eureka, actualment chuga en Segunda Federación (Grupo II).
Estadio
O club chuga os suyos partidos en o Campo Municipal de Fútbol de Tarazona, terreno que comparte con o Club Deportivo Eureka.
El País (desambigación)
El País puede fer referencia a:
Vandalos
Os vandalos estioron un pueblo chermanico oriental que en o periodo d'as primeras invasions barbaras emigroron t'L'Imperio Romano d'Occident chunto con os sueus y os alanos, establindo-se temporalment en Hispania, pa dimpués ser-ne forachitatos por os visigodos y creyar un estato propio en Berbería que fue desfeito en tiempos de Chustinián I, que i ninvió una expedición militar. A l'igual que os godos tenioron yeran arrians dimpués d'a suya cristianización y luitaban sobre tot a caballo. Yeran dividitos en dos brancas principals: asdingos y silingos.
Os vandalos enantes d'as grans migracions
Beluns identifican os primers vandalos con os portadors d'a cultura de Prezeworsk. Os silingos habitoron bel tiempo l'aria d'os sudetes y talment en Silesia (existe a hipotesi toponimica que fa remontar o toponimo a lo etnonimo), y los asdingos os territorios d'as actuals Polonia, Eslovaquia y Hongría.
Os vandalos en Hispania
200px|thumb|Distribución d'os pueblos barbaros en Hispania enantes d'a invasión visigoda Enta agüerro de l'anyo 409 os vandalos forzoron o paso d'os Pirineus, dimpués s'estendilloron por a peninsula iberica, principalment por l'ueste y sud, y en l'anyo 411 os romanos permitioron a los asdingos d'establir-sen en Gallaecia y a los silingos d'establir-sen en a Baetica. Entre os anyos 417 y 418 os alanos y os silingos fuoron exterminatos por os visigodos y desapareixioron como pueblos independients y os suyos restos abioron d'unir-sen a los vandalos asdingos. En l'anyo 419 os asdingos baixo o mando de Gunderico vencioron a los sueus y ocuporon a Baetica. En l'anyo 426 facioron expedicions militars ta Mauritania y as Balears, ocuporon Sevilla y Cartachena. D'esta traza preparoron a emigración t'Africa, que se fació en l'anyo 429 baixo o mando de Chenserico, emigrando uns 80.000 individuos.
Existe una hipotesi toponimica que relaciona o nombre arabe d'Espanya (Al-Andalus) con a percepción u recuerdo d'os habitants d'o norte d'Africa como tierra d'orichen d'os vandalos. Atros toponimos que s'han quiesto relacionar con os vandalos son Campdevànol y Bandaliés.
En a Cronica de Sant Chuan d'a Penya mencionan a presencia temporal d'os vandalos en Hispania:
En a Cronica de los Conquiridors son mencionatos como Euandalos:
Os vandalos en o Norte d'Africa
Os vandalos de Chenserico prenioron Cartago en l'anyo 439, y poco dimpués dominoron as Balears, Corcega, Cerdenya y part de Sicilia. En os zaguers anyos de l'Imperio Romano d'Occident yeran os enemigos mes inmediatos de Roma porque a mes d'ocupar as tierras africanas que heban estau o granero de Roma, teneban una flota con la que feban periodicas expedicions de saqueyo en Italia y plegoron a saqueyar Roma en l'anyo 455. Con a suya flota dominaban as auguas d'o Mediterranio Occidental y plegoron a saqueyar as costas d'o Peloponeso, por o que l'Imperio Romano d'Orient plegó a organizar una expedición contra éls.
A caballería vandala sufrió una derrota debant d'os camellers berbers. En l'anyo 533 l'exercito bizantín remató vencendo-los y os zaguers vandalos fuoron deportato ta Orient. En o "Libro de los Emperadors" dedican o capítol XXXIX a la guerra entre vandalos y bizantins: En el tempo del emperador Honori, cómo senyoriava Roma Vándali:
Anyos 1660
Os anyos 1660 ye o periodo de tiempo formato por os anyos entre l'anyo 1660 y l'anyo 1669, istos dos tamién encluyitos.
Giuseppe Garibaldi
Giuseppe Garibaldi, naixiu de Niza (Primer Imperio Francés) o 4 de chulio de 1807 y muerto en a isla de Caprèra (Sa Madalena, Cerdenya) o 2 de chunio de 1882, estió un politico, escritor, militante d'a resistencia, militar y mercenario italiano, heroi en as Guerras d'Independencia italiana y considerau como uno d'os pais d'a Italia actual dimpués d'a suya unificación.
29 de setiembre
Sieglo XVI
right|thumb|250px|O pintor italiano [[Caravaggio, naixito o 29 de setiembre de 1571.]]
Cardell
Cardell (en castellano Cardiel) ye un lugar despoblau d'a provincia de Uesca situau en a comarca d'a Cinca Baixa, en o municipio de Fraga.
Rusia
A Federación Rusa u simplament Rusia (en ruso: Россия, Rossiya), ye o país más gran d'o mundo, estendillando-se entre Europa y Asia. Ye una republica semipresidencialista integrata por "subchectos federals". Rusia muga con los siguients países (empecipiando por a parti noroccidental y seguindo lo sentito contrario a las sayetas d'o reloch): Noruega, Finlandia, Estonia, Letonia, Belarrusia, Lituania, Polonia, Ucraína, Cheorchia, Azerbaichán, Cazaquistán, China, Mongolia y Corea d'o Norte. A suya costa s'estendilla dende l'Oceano Arctico dica l'Oceano Pacifico d'o Norte, y tien amás costa en mars interiors como a mar Baltica, mar Negra y mar Caspia. Como succesor prencipal d'a Unión Sovietica, Rusia contina estando un país influyent, en particular en a Comunidat d'Estatos Independients, integrata por muitos atros estatos de l'antiga Unión Sovietica.
Ergoiena
Ergoiena (Ergoyena en castellano; Ergoiena en basco y oficialment) ye un municipio de Navarra situato en a comarca de Sacana, merindat de Pamplona y partiu chudicial de Pamplona.
Rusia
A historia de Rusia prencipia con os eslaus orientals. Os pueblos eslaus apareixioron como grupo etnico en Europa entre os sieglos III y IV. Establito y gubernato por os vikingos y os suyos descendients, o primer estato eslau oriental, a Rus de Kiev, surtió en o sieglo IX, y adoptó lo cristianismo de l'Imperio Bizantín en 988, prencipiando asinas a sintesi d'as culturas bizantina y eslava que definirba la cultura rusa d'os siguients mil anyos. A Rus de Kiev se desintegró y as tierras fuoron dividitas entre chicotz estatos feudals. O succesor más poderoso estió lo Gran Ducau de Moscú, que estió a fuerza prencipal d'o proceso de reunificación rusa en a suya luita d'independencia en contra d'a Horda d'Oro. Moscú reunificó, china chana, os prencipaus rusos que la rodiaban y a la fin dominó lo legato cultural y politico d'a Rus de Kiev. En o sieglo XVIII, ya s'heba estendillato por meyo d'as conquiestas, as anexions y as exploracions y se transformó en l'Imperio Ruso, que s'estendillaba dende Polonia dica l'ueste a l'oceano Pacifico. Rusia se convirtió en o país constituyent más gran d'a Unión Sovietica, o Estato socialista constitucional más gran d'o mundo y superpotencia mundial, dica la suya desaparición a la fin d'a Guerra Fría.
Ergoiena
A suya población ye de 417 habitants (2008), en una superficie de 41,81 km² y una densidat de población de 9,97 hab/km².
Rusia
Cheografía fisica
thumbnail|250px|left|Planas de Siberia Occidental, o [[río Vasyugan.]] thumbnail|250px|Río amán de Saranpaul. thumbnail|250px|O [[Elbrús ye o punto más alto de Rusia.]] Rusia ye situata entre Europa oriental y Asia septentrional (chusto a divisoria entre os dos continents, a cordelera d'os Urals, se troba en territorio ruso), y en l'extremo oriental ye deseparata d'o estato estausunidense d'Alaska por o estreito de Bering.